Ηλίας Μάγκνους Φρις

Ο Ηλίας Μάγκνους Φρις (σουηδικά: Elias Magnus Fries) (15 Αυγούστου 1794 – 8 Φεβρουαρίου 1878) ήταν Σουηδός μυκητολόγος και βοτανολόγος. Μερικές φορές αποκαλείται ο «Λινναίος της Μυκητολογίας».

 Καριέρα 
Ο Φρις γεννήθηκε στο Φέμχο, στο Σμόλαντ της Σουηδίας, όπου ο πατέρας του ήταν πάστορας εκεί. Παρακολούθησε το σχολείο στο Βέξιε.

Απέκτησε εκτεταμένη γνώση των ανθοφόρων φυτών από τον πατέρα του. Το 1811, ο Φρις μπήκε στο Πανεπιστήμιο της Λουντ, όπου απέκτησε διδακτορικό δίπλωμα το 1814. Την ίδια χρονιά διορίστηκε αναπληρωτής καθηγητής στη βοτανική. Εκλέχτηκε μέλος της Βασιλικής Σουηδικής Ακαδημίας των Επιστημών και το 1824 έγινε τακτικός καθηγητής. Το 1834 έγινε καθηγητής Μπόργκστρομ (σουηδ.: Borgströmianska professuren, μια έδρα προικισμένη από τον Έρικ Έρικσον Μπόργκστρομ, 1708–1770) στα εφαρμοσμένα οικονομικά στο Πανεπιστήμιο της Ουψάλα. Η θέση άλλαξε σε «καθηγητή βοτανικής και εφαρμοσμένης οικονομίας» το 1851. Εξελέγη Ξένο Επίτιμο Μέλος της Αμερικανικής Ακαδημίας των Τεχνών και Επιστημών το 1849. Εκείνη τη χρονιά διορίστηκε επίσης διευθυντής του Βοτανικού Κήπου του Πανεπιστημίου της Ουψάλα. Το 1853 έγινε πρύτανης του Πανεπιστημίου.

Τα πιο σημαντικά έργα του Φρις ήταν οι τρίτομοι Systema mycologicum (1821–1832), Elenchus fungorum (1828), οι δίτομοι Monographia hymenomycetum Sueciae (1857 και 1863) και Hymenomycetes Europaei (1874).

Ο Φρις θεωρείται, μετά τον Κρίστιαν Χέντρικ Περσούν, ιδρυτής της σύγχρονης ταξινόμησης των μανιταριών. Η ταξινόμηση των μανιταριών του επηρεάστηκε από τον Γιόχαν Βόλφγκανγκ φον Γκαίτε και τους Γερμανούς ρομαντικούς. Ως κύρια ταξινομικά χαρακτηριστικά χρησιμοποίησε το χρώμα των σπορίων και τη διάταξη του υμενοφόρου (πόροι, βράγχια, δόντια, κ.λπ.).

Ο Φρις πέθανε στην Ουψάλα στις 8 Φεβρουαρίου 1878. Όταν πέθανε, οι The Times σχολίασαν: «Τα πολυάριθμα έργα του, ειδικά για μύκητες και λειχήνες, του δίνουν μια θέση όσον αφορά εκείνες τις ομάδες φυτών συγκρίσιμες μόνο με αυτές του Λινναίου».The Times, Thursday, 21 February 1878; pg. 6; Issue 29184; col C Τον Φρις διαδέχθηκε στη θέση του καθηγητή Μπόργκστρομ (από το 1859 έως το 1876) ο Γιόχαν Έρχαρντ Άρεσχουγκ,Areschoug, John Erhard in Herman Hofberg, Frithiof Heurlin, Viktor Millqvist, Olof Rubenson, 1906, Svenskt biografiskt handlexikon, Albert Bonniers Förlag, Stockholm, pp 42-43. (In Swedish) μετά τον οποίο ο Τέοντορ Μάγκνους Φρις, ο γιος του Ηλίας, κατείχε την έδρα (από το 1877 έως το 1899).Fries, Teodor (Thore) Magnus in Herman Hofberg, Frithiof Heurlin, Viktor Millqvist, Olof Rubenson, 1906, Svenskt biografiskt handlexikon, Albert Bonniers Förlag, Stockholm, pp 361-362. (In Swedish)

 Δημοσιεύσεις 
 Monography Pyrenomycetum Sueciae (1816)
 Systema Mycologicum (1821)
 Systema Orbis Vegetabilis (1825)
 Elenchus Fungorem (1828)
 Lichenographia Europaea Reformata (1831)
 Epicrisis Systematis Mycologici: seu synopsis hymenomycetum (1838)

 Παραπομπές 

 Εξωτερικοί σύνδεσμοι 
 "Elias Magnus Fries", Authors of fungal names, Mushroom, the Journal of Wild Mushrooming.
 Web site of the Descendants of Elias Fries Association

Κατηγορία:Σουηδοί μυκητολόγοι
Κατηγορία:Σουηδοί βοτανολόγοι
Κατηγορία:Βρυολόγοι
Κατηγορία:Απόφοιτοι του Πανεπιστημίου της Λουντ
Κατηγορία:Μέλη της Βασιλικής Σουηδικής Ακαδημίας Επιστημών